आप अपने काम में उलझी हुई हैं और आपका टीनएज बच्चा आपसे आकर अपने फ्रेंड की जन्मदिन की पार्टी का पूरा ब्योरा बताता है कि क्या-क्या किया, कैसे कपड़े पहने थे आदि. आप कहती हैं, “मेरे पास अभी तुम्हारी इस तरह की फ़िज़ूल बातों के लिए व़क्त नहीं है.” उसका सारा जोश वहीं ठंडा पड़ जाता है. यह सोचते हुए कि मम्मी के पास तो मेरे लिए समय ही नहीं है. वो चुपचाप जाकर कमरे में बैठ जाता है. इसी तरह धीरे-धीरे मानसिक रूप से वो आपसे दूर होता चला जाता है.